**การพัฒนาแนวทางการประกอบอาชีพ ของบุคคลพิการทางสติปัญญาและผู้ปกครอง ปี 2553**

**บทคัดย่อ**

       ศึกษาวิจัยนี้  **เพื่อศึกษารวบรวมรูปแบบการประกอบอาชีพของคนพิการทางสติปัญญาและผู้ปกครอง**เพื่อให้ได้ข้อเสนอแนะ แนวทางการประกอบอาชีพของคนพิการทางสติปัญญาและผู้ปกครอง  ข้อเสนอแนะในเรื่องข้อกฎหมายที่เกี่ยวข้อง  ใช้วิธีศึกษาข้อมูลเชิงปริมาณและคุณภาพ  ประชากรที่ใช้ในการศึกษาครั้งนี้ได้แก่นักเรียนพิการทางสติปัญญาและผู้ปกครองจากโรงเรียนที่สอนนักเรียนพิการทางสติปัญญา (ปัญญานุกูล) สังกัด สำนักงานการศึกษาขั้นพื้นฐาน  กลุ่มตัวอย่างได้มาจากการสุ่มอย่างง่ายจากกลุ่มประชากรโดยเปิดตารางของทาโร่ยามาเน่  แบ่งเป็นภาค  ภาคละ 2 **โรงเรียน  รวม 8 แห่ง  จำนวนนักเรียน 491 คน**  นายจ้างจากสถานประกอบการจ้างงานคนพิการจากโรงเรียนในกลุ่มตัวอย่างจำนวน 25 คน  ครูสอนหรือผู้ฝึกอาชีพบุคคลที่พิการทางสติปัญญาจากโรงเรียนดังกล่าวจำนวน 16 คน  รวมทั้งสิ้น 532 คน  ผลการศึกษาด้วยวิธีการวิจัยเชิงปริมาณ 3 ด้าน  คือ  ส่วนที่ 1 - 3  และส่วนที่ 4  เป็นผลการวิจัยเชิงคุณภาพ  มีรายละเอียด  ดังนี้

**ส่วนที่ 1  ด้านนักเรียนในปัจจุบัน**  พบว่า  ปัจจุบัน**งานบ้านเป็นงานที่คนพิการทางสติปัญญาระดับมาก ( IQ ต่ำกว่า 40 ) ทำเป็นจำนวนมากมากที่สุด**   รองลงมาคือการบริการอื่นๆหลักสูตรที่จัดในนั้นไม่มีความสอดคล้องกับความต้องการของตลาดแรงงาน  และความสนใจในการฝึกอาชีพของนักเรียน ซึ่งนักเรียนและผู้ปกครองต้องการด้านการจัดกระบวนการเรียนการสอนวิชาชีพอยู่ในระดับมาก ทุกระดับความพิการมีความต้องการครูสอนวิชาชีพโดยตรงโรงเรียน  อาคาร  สถานที่ในการเรียนวิชาชีพโดยเฉพาะ  ยังพบว่า **คนพิการมีความต้องการด้านการเตรียมความพร้อมก่อนการฝึกวิชาชีพ และสิ่งอำนวยความสะดวกและนวัตกรรมในการฝึกวิชาชีพ**  การจัดประสบการณ์การเรียนรู้ ในด้านวิชาชีพ  และการวัดและการประเมินผล  อยู่ในระดับมาก  อย่างมีนัยสำคัญทางสถิติที่ระดับ 0.5  **ด้านสิทธิและกฎหมายที่เกี่ยวข้องคนพิการและผู้ปกครองส่วนใหญ่พบว่าไม่ทราบข้อมูล**

**ส่วนที่ 2  ด้านครูผู้สอน**  พบว่า  วิชาชีพที่สอนส่วนใหญ่คือ  งานบ้าน  โดยเป็นวิชาชีพที่ไม่ได้รับการฝึกอบรมเพิ่มเติม  มีความรู้ความสามารถในการสอนวิชาทั่วไปมากว่าวิชาชีพโดยตรงแก่นักเรียน

**ส่วนที่ 3  ผู้ประกอบการหรือผู้จ้างงานคนพิการ**  ลักษณะงานที่จ้างคนพิการทำส่วนใหญ่เป็นงานบริการ  ผู้จ้างงานส่วนใหญ่มีความรู้เรื่องกฎหมาย  สิทธิของคนพิการ  มีความต้องการในการจ้างงานคนพิการที่มีคุณลักษณะที่พึงประสงค์  คือด้านความชำนาญ  ความตั้งใจ  การช่วยเหลือตนเอง  จากงานวิจัยนี้พบว่า  หากเป็นไปได้แล้วผู้จ้างงานคนพิการ  ไม่ต้องการรับคนพิการเข้าทำงานอย่างมีนัยสำคัญทางสถิติที่ระดับ .05

**ส่วนที่ 4  การประชุมกลุ่มย่อย** (Focus Group)  มีผู้เข้าร่วมในการประชุมกลุ่มย่อยจากหลายภาคส่วน  อาทิ  ผู้บริหาร  ผู้ปกครองนักเรียน  ครูผู้สอนวิชาอาชีพ  ผู้จ้างงาน  ผู้เชี่ยวชาญทางด้านกฎหมาย  ผู้เชี่ยวชาญทางด้านคนพิการทางสติปัญญา  ผู้เชี่ยวชาญทางด้านการฝึกอาชีพคนพิการทางสติปัญญา  จากการประชุมกลุ่มย่อยได้นำข้อมูลจากการวิจัยเชิงคุณภาพมาพูดคุยกัน  และได้ข้อสรุปในการประชุม  โดยได้  **เสนอแนวทางในการฝึกอาชีพสำหรับคนพิการทางสติปัญญาในโรงเรียนโดยมีรูปแบบที่ประกอบด้วย 5 ส่วน** คือ **1) ผู้สอน  2)ผู้เรียน** **3)กระบวนการฝึกอาชีพ 4)สภาพแวดล้อม และ 5) การประเมินผล** อย่างไรก็ตาม  ผู้เชี่ยวชาญในด้านกฎหมายยังได้เสนอแนะแนวทางในด้านการนำพระราชบัญญัติการส่งเสริมและพัฒนาคุณภาพชีวิตคนพิการ   ในมาตรา 35  ผู้ประกอบการไม่ต้องมุ่งจ้างงานคนพิการแต่จะช่วยเหลือหรือสนับสนุนให้คนพิการมีงานทำ  เพื่อให้เขาประกอบอาชีพหาเลี้ยงตัวเองได้อย่างยั่งยืน

ข้อมูลจาก :  **สมาคมเพื่อคนพิการทางสติปัญญาแห่งประเทศไทย**

<http://pikarnpanya.tht.in/aticle202.html>